Държавен вестник, бр. 9, 2000 г., стр. 10

С Т Р .  1 0
Д Ъ Р Ж А В Е Н   В Е С Т Н И К
Б Р О Й 9
6. списъци на Световната здравна организа-
ция на препоръчаните свободни наименования
на фармацевтичните субстанции;
7. речници, енциклопедии и други спра-
вочници.
Чл. 21. Проучването се извършва във фон-
довете на заявените и регистрираните по наци-
онален ред марки и географски означения и на
заявените и регистрираните по Мадридската
спогодба марки и по Лисабонската спогодба
наименования за произход.
Чл. 22. Анализът включва преценка на смис-
ловото значение на марката, на рисунките или
фигурите и сравнение на заявената марка с на-
мерените при проучването материали.
Чл. 23. (1) Когато след анализа на резулта-
тите от проучването се установи недопустимост
на регистрацията по отношение на всички или
на част от стоките и/или услугите, на заявителя
се изпраща уведомление за отказ.
(2) В уведомлението се посочват всички ос-
нования и мотиви за отказа и на заявителя се
предоставя тримесечен срок за възражение.
Чл. 24. (1) Производството по заявката се
спира по молба на заявителя, когато е подадено
искане за отменяне, заличаване или прекратя-
ване по чл. 23, ал. 1, т. 3 ЗМГО на регистрация-
та на противопоставената по-ранна марка.
(2) В молбата се посочват входящият номер
на заявката, по която се иска спиране, както и
входящият номер и датата на искането по ал. 1.
(3) Производството по заявката се спира слу-
жебно, когато отказът се основава на заявена
марка с по-ранна дата на подаване, съответно
приоритет, или на марка, за която не е изтекъл
срокът за подаване на молба за подновяване на
регистрацията съгласно чл. 39, ал. 3 ЗМГО.
(4) Производството по заявката се възобно-
вява по молба на заявителя след влизането в
сила на решението по съответното искане, след
вписване на прекратяването в Държавния ре-
гистър на марките или след изтичането на сро-
ка по чл. 39, ал. 3 ЗМГО.
(5) Производството по заявката се възобно-
вява служебно след влизането в сила на реше-
нието по противопоставената по-ранна заявка.
Чл. 25. (1) Когато в резултат на извършена-
та експертиза по същество се установи, че мар-
ката отговаря на изискванията на ЗМГО, зая-
вителят се уведомява и му се предоставя едно-
месечен срок за заплащане на такси за регист-
рация, издаване на свидетелство и публикация.
(2) Когато в срока по ал. 1 дължимите такси
се заплатят, се взема решение за регистрация, в
което се посочва и регистровият номер, под
който марката се вписва в Държавния регистър
на марките.
(3) Когато в срока по ал. 1 дължимите такси
не се заплатят, заявката се счита за оттеглена.
(4) Решение за отказ се взема, когато в ре-
зултат на извършената експертиза е установе-
на недопустимост на регистрацията и в срока
по чл. 23, ал. 2 заявителят:
1. не отговори;
2. възрази неоснователно;
3. не представи доказателства за придобита
отличителност съгласно чл. 11, ал. 2 ЗМГО;
4. не представи съгласие от компетентен
орган съгласно чл. 11, ал. 3 ЗМГО;
5. не се откаже от изключителното право
върху елемент съгласно чл. 37, ал. 3 ЗМГО;
6. не представи съгласие от притежателя на
по-ранната марка съгласно чл. 12, ал. 4 ЗМГО;
7. не ограничи списъка на стоките и/или
услугите.
(5) Решение по ал. 2 или 4 се взема от дър-
жавния експерт, който извършва експертизата
по същество.
(6) Решенията по ал. 4 се вземат не по-къс-
но от един месец от изтичането на срока по
чл. 23, ал. 2.
Г л а в а  т р е т а
ГЕОГРАФСКИ ОЗНАЧЕНИЯ
Раздел I
Заявка за регистрация
Чл. 26. (1) Заявката за регистрация на геог-
рафско означение и/или вписване на ползвател
съдържа:
1. искане за регистрация и/или вписване на
ползвател;
2. данни за заявителя и/или ползвателя;
3. данни за представителя, когато е упълно-
мощен;
4. адрес за кореспонденция, когато има;
5. наименованието за произход или географ-
ското указание;
6. посочване на стоката;
7. описание на границите на географското
място;
8. описание на стоката;
9. данни за регистрацията на географското
означение в страната на произхода;
10. подпис.
(2) Към заявката се прилагат:
1. документи съгласно чл. 60, ал. 4 и/или
чл. 63, ал. 3 ЗМГО;
2. копие на документа, въз основа на който
географското означение се ползва от закрила в
страната на произхода;
3. пълномощно;
4. документ за платени такси.
Чл. 27. В заявката се посочва наименование-
то за произход или географското указание, за което
се иска регистрация. Това е наименованието на
страната, района или определената местност, като
към него може да бъде добавено родовото или
видовото наименование на стоката.
Чл. 28. В заявката се посочва конкретната сто-
ка, за която се отнася географското означение.
Чл. 29. (1) Под географско място се разбира
страната, районът или определената местност.
(2) В заявката се описват границите на гео-
графското място и към нея се прилага карта
или скица, върху която те са очертани.